
Kísérletek lapolvasóval

Mostanság a szkennnerrel való képalkotás foglalkoztat.
Az utóbbi hónapokban számtalan kísérletet tettem a legkülönfélébb dolgok ilyen módon fényképezésére.
A termésektől, a gyerekjátékokig mindenféle tárgy megfordult a lapolvasóban de portrék készítésére is használtam.
A portrék elkészítésénél viszont a szkennert álló helyzetbe helyeztem, így reményeim szerint sikerült egy szokatlanabb végeredményt elérni.
Nagyon érdekesnek találtam, hogy az így készült képek egyszerre homályosak és tűélesek.
A csendéletekből és portrékból választottam ki hármat a triptichonhoz.
A középső darab egy nyers tojás szkennelt képe, míg a két szélső önarckép.
A kész munka a sok szürkéjével egy érdekes -talán reggeli- hangulatot sugároz, és véleményem szerint külön szokatlanná teszi a szkenner alacsony felbontása miatt megjelenő csíkozás.
A triptichon a Nyers címet viseli, mert sem a printek sem a felhasznált képek nem lettek manipulálva.



